Nog twee vas oor Hillary Gardee se moord | Maroela Media
Nog twee verdagtes is in hegtenis geneem in verband met die moord op Hillary Gardee. Drie persone is tot dusver in hegtenis geneem.
Kol. Donald Mdhluli, woordvoerder van die polisie, sê die twee persone is Saterdagaand laat en Sondagoggend vroeg in Nelspruit in hegtenis geneem.
"Dit is bemoedigend en soos wat ons vroeër gesê het, was daar nog mense van belang wat ons volg en mee onderhoude voer," het lt.genl. Semakaleng Daphney Manamela, provinsiale polisiekommissaris, gesê. "Deur ons ondersoek, wat steeds voortduur, het ons inligting bekom en ons glo dié twee persone is die regte verdagtes."
Die twee sluit aan by die 39-jarige verdagte wat Vrydag in Schoemansdal in hegtenis geneem is.
"Nog verdagtes kan moontlik in hegtenis geneem word soos wat die ondersoek na die 28-jarige se moord ontvou," het Mdhluli bygevoeg.
Gardee is Saterdag in Nelspruit ter ruste gelê.
Maroela Media het vroeër berig Hillary se liggaam is op 3 Mei buite Mbombela (Nelspruit) in Mpumalanga aangetref. Sy is Vrydag (29 April 2022) laas by die Spar-supermark in dié dorp gesien. Sy is in die agterkop geskiet en daar is R1 300 uit haar bankrekening onttrek in die ure nadat sy vermis geraak het. Sy het dieselfde klere as die dag van haar verdwyning aangehad.
Hillary is die dogter van Godrich Gardee, voormalige sekretaris van die EFF.
DA besorg oor Mantashe se kernkrag-uitsprake
Wens hulle kon dieselfde aandag aan plaasmoorde gee.
Dit is verskriklik om 'n kind so te verloor, maar hier is dubbel standaarde. Die moordsaak kry voorkeur, tot Bheki Cele woon haar begrafnis by.
Plaasmoordenaars word maar min vasgetrek, en vang hulle dan word hulle weer vrygelaat of kry 5 jaar.
Soos George Orwell's "Animal Farm" dit beskryf, "All animals are equal but some are more equal than others"
Mnr Bheki Cele jy het spesiaal die oorlede dame se begrafnis bygewoon – en vir die ryk en invloedryke begrafnisgangers gesê " I will protect you".
Ons armsalige landsburgers wat nou nie ryk en invloedryk is nie, hoekom beskerm jy ons nie teen geweldsmisdaad nie?
Ons betaal wel ons belastinggeld aan die staat – is dit nie regverdig dat jou diens verbeter vir jan alleman nie?
Ja, hang mos maar af wie jy is, ne. Ons dogter, Amanda Lightfoot, vermoor 2 dae voor haar 19e verjaarsdag. En raai wat, geen vordering in ondersoek. Daar is vingerafdrukke, video materiaal, selfs die moordwapen. En n ooggetuie wat die vorige dag se aanval oorleef het. Ek kry nie eers die ondersoek beampte in die hande nie. Net mooi geen vordering op die saak nie. So dan wonder ek maar net, hoekom is daar nie geregtigheid ook vir ons nie?